Propostas de Nunca Máis en materia de transporte marítimo

[RESUME]

1.	Medidas de prevención

•	Cooperación internacional: acordo específico de asistencia mutua dentro dos estados da UE, normas máis estrictas en materia de seguridade marítima e ambiental, protección de zonas especialmente sensibles (nas que se incluiría Galicia, modificación do Convenio Internacional sobre a Responsabilidade Civil para que se asuman as cargas financeiras derivadas dos accidentes e modificación do actual dispositivo de separación do Tráfico Marítimo de Fisterra; afastalo máis alá das 21,5 millas, alongar a súa zona de control en dirección Norte-Sur e dotalo dos medios materiais, técnicos e humanos que permitan un efectivo control do tráfico ante as costas galegas.
•	Seguridade Marítima:
•	Bandeiras de comenencia: presión política de carácter económico que condicionen as relacións comerciais con terceiros países para tomar as medidas necesarias de control e inspección dos buques que abandeiran; apoio económico para propietarios e armadores que abandeiran nos países da UE e axudas a quen abandone as bandeiras de comenencia; e iniciativas comunitarias que presionen a aquelas empresas europeas que se amparan nos paraísos fiscais e nestas bandeiras. 
•	Portos de comenencia: a UE debe desenvolver liñas de actuación que garantan a independencia e profesionalidade das autoridades marítimas ao respecto do Goberno; número de inspectores proporcional ao tráfico marítimo; obrigatoriedade de realizar inspeccións tamén en días laborables e aos buques que entran en lastre ou a repostar combustible; bonificación para os portos con máis inspeccións e penalizacións; transparencia no Control do Tráfico Marítimo; control das actividades portuarias polas institucións democráticas.
•	Axencia Europea de Seguridade Marítima: axilizar o seu funcionamento e dotala dos medios económicos, técnicos e humanos necesarios. Propoñemos a Galicia como sede para ubicala.
•	Petroleiros de dobre casco: adiantar a súa prohibición en augas comunitarias ao 2005, prohibir a entrada en portos a barcos que transporten calquera tipo de fuelóleo ou derivados petrolíferos pesados e aos buques de máis de 15 anos e que transporten mercadorías perigosas e/ou contaminantes.
•	Portos-refuxio: construcción e dotación de material técnico e humano de portos refuxio na nosa costa.
•	Os fondos estructurais da UE e a seguridade: fondos destinados a dotar de medios para o sistema público de Control do Tráfico e a Seguridade Marítima e para a loita contra a contaminación mariña.
•	Seguridade ambiental: darlle forma legal ás directrices comunitarias para a Ordenación Integral do Litoral Costeiro.
•	Sancións penais: sancións, incluídas as penais, para perseguir a contaminación ocasionada polos buques, e tamén que se contemple  a responsabilidade das autoridades por decisións neglixentes e/ou por carecer dos medios necesarios para poder enfrontar calquera continxencia.
•	Formación profesional dos traballadores do mar

2.	Medios de protección

Galicia, a pesar da súa clara vocación mariñeira e da tráxica traxectoria de accidentes acontecidos nas súas costas, non posúe centros de almacenamiento, nin os medios materias necesarios, nin persoal especializado.
•	Creación de centros de almacenamento e de intervención de emerxencia
•	Medios materiais: buques gardacosta, vixilancia vía satélite, skimmers, gabarras, barreiras de contención e de absorción, etc.
•	Persoal técnico

3.	Planos de emerxencia

Cando aconteceu o accidente do Prestige, Galicia non contaba cun Plano de Emerxencia onde se contemplan diferentes protocolos de actuación para distintos níveis de risco e para todas as continxencias posibles.

4.	Outras medidas

•	Indemnizacións: ampliar o Fondo COPE a 1500 millóns de euros.
•	Fondo de Solidariedade da UE: debe cubrir ademais de catástrofes naturais aquelas outras de tipo tecnolóxico ou medioambiental. Debería aplicarse con carácter retroactivo para o caso do Prestige.
•	Axudas aos sectores implicados, e ampliación a outros afectados, como o turismo, a hostelería, os comercializadores, os depuradores, as conserveiras, etc.
•	Creación dun Fondo de Recuperación Ambiental
•	Creación dunha Comisión de Seguimento Europea que permita recoller información dos diferentes sectores implicados e avaliar os labores de limpeza realizados, os niveis de contaminación existentes e os labores de rexeneración e rehabilitación.
•	Creación dunha Comisión de Investigación.